b'\n_START_ARTICLE_\nSuperEnalotto\n_START_PARAGRAPH_\nSuperEnalotto este o loterie care se joac\xc4\x83 \xc3\xaen Italia de la 3 decembrie 1997. Extragerile au loc mar\xc8\x9bea, joia \xc8\x99i s\xc3\xa2mb\xc4\x83ta la 8:00 PM. Poturile sunt printre cele mai mari din lume.\n_START_SECTION_\nIstoric\n_START_PARAGRAPH_\n\'Enalotto\' este o loterie italian\xc4\x83 binecunoscut\xc4\x83 care s-a \xc3\xaenfiin\xc8\x9bat \xc3\xaen anii 1950. \xc3\x8en 1997, SISAL a modificat loteria \'Enalotto\', ea devenind astfel SuperEnalotto._NEWLINE_P\xc3\xa2n\xc4\x83 la 30 iunie 2009, cele 6 numere principale c\xc3\xa2\xc8\x99tig\xc4\x83toare erau formate din primul num\xc4\x83r al extragerilor Lottomatica din ora\xc8\x99ele Bari, Floren\xc8\x9ba, Milano, Napoli, Palermo & Roma (exact \xc3\xaen acest\xc4\x83 ordine). De la extragerea din Vene\xc8\x9bia se prelua num\xc4\x83rul "Jolly". Dac\xc4\x83 primul num\xc4\x83r al unui ora\xc8\x99 fusese folosit deja, atunci se lua \xc3\xaen considerare al doilea num\xc4\x83r - \xc8\x99i tot a\xc8\x99a._NEWLINE_De la 1 iulie 2009 numerele sunt extrase \xc3\xaen mod separat de c\xc4\x83tre Lottomatica. Are loc a\xc8\x99adar o singur\xc4\x83 extragere a 6 numere c\xc3\xa2\xc8\x99tig\xc4\x83toare \xc8\x99i a num\xc4\x83rului "Jolly" \xc8\x99i o a doua extragere separat\xc4\x83 a num\xc4\x83rului "SuperStar".\n_START_SECTION_\nCele mai mari premii c\xc3\xa2\xc8\x99tigate\n_START_PARAGRAPH_\nDup\xc4\x83 aproximativ 8 luni de reporturi, cel mai mare pot oferit vreodat\xc4\x83 \xc3\xaen cadrul acestei loterii s-a ridicat la \xe2\x82\xac177.800.000 ($247.943.104). Acesta a fost c\xc3\xa2\xc8\x99tigat de o singur\xc4\x83 persoan\xc4\x83 la 30 octombrie 2010._NEWLINE__NEWLINE_Al doilea premiu ca valoare din istoria acestei loterii italiene a fost c\xc3\xa2\xc8\x99tigat, tot de o singur\xc4\x83 persoan\xc4\x83, \xc3\xaen data de 22 august 2009. Valoarea reportului era de \xe2\x82\xac147.807.299 ($202.185.604) la acea dat\xc4\x83._NEWLINE__NEWLINE_Pe locul trei \xc3\xaen topul celor mai mari premii la SuperEnalotto se situeaz\xc4\x83 c\xc3\xa2\xc8\x99tigul de \xe2\x82\xac100.756.197 ($137.824.402), atribuit la 23 octombrie 2008, tot unui singur juc\xc4\x83tor.\n_START_SECTION_\nImpozitarea c\xc3\xa2\xc8\x99tigurilor\n_START_PARAGRAPH_\n\xc3\x8encep\xc3\xa2nd cu 1 ianuarie 2012 premiile la SuperEnalotto mai mari de \xe2\x82\xac500 sunt supuse impozit\xc4\x83rii. Impozitul de 6% este re\xc8\x9binut la surs\xc4\x83, primii \xe2\x82\xac500 din c\xc3\xa2\xc8\x99tig fiind scuti\xc8\x9bi de aceast\xc4\x83 taxare.'